b'\n_START_ARTICLE_\nMoherski klifi\n_START_SECTION_\nIme\n_START_PARAGRAPH_\nKlifi se imenujejo po trdnjavi na rtu, imenovani Mothar ali Moher, ki je neko\xc4\x8d stala na Hag\'s Head, najju\xc5\xbenej\xc5\xa1i to\xc4\x8dki strme obale, kjer je zdaj Moherski stolp. Pisatelj Thomas Johnson Westropp je leta 1905 omenil \'Moher U\xc3\xad Ruis ali Moher U\xc3\xad Ruidhin.  Utrdba je tam stala \xc5\xa1e leta 1780 in je omenjena v zapisu Johna Lloydsa Short Tour of Clare (1780).  Leta 1808 je bila poru\xc5\xa1ena in material je bil uporabljen za razgledni/telegrafski stolp, ki naj opozarjal na nevarnost ob francoskem vdoru med napoleonskimi vojnami.\n_START_SECTION_\nTurizem\n_START_PARAGRAPH_\nKlifi so eden najbolj priljubljenih turisti\xc4\x8dnih ciljev na Irskem. Leta 2006 je bilo skoraj milijon obiskovalcev (po podatkih turisti\xc4\x8dnega centra za obiskovalce skupaj z obiskovalci drugih krajev); skupna \xc5\xa1tevilka je zdaj okoli 1,5 milijona letno [10]. Od leta 2011 so postali del Geoparka Burren in Moherski klifi, enega od mnogih po vsej Evropi, \xc4\x8dlanic mre\xc5\xbee evropskih geoparkov, svetovne mre\xc5\xbee parkov. Klifi so tudi nadzorna to\xc4\x8dka na uradni turisti\xc4\x8dni poti Wild Atlantic Way (Divja atlantska pot) ref>"Ireland\'s Wild Atlantic Way aims to rival California\'s Pacific Coast Highway". \'Belfast Telegraph\' newspaper. 28 February 2014. Pridobljeno dne 1 February 2017.</ref>._NEWLINE_Pe\xc4\x8dine so dostopne na ve\xc4\x8d to\xc4\x8dkah, je tudi 18 km dolga pot ob pe\xc4\x8dinah (Cliff Walk), a ve\xc4\x8dina obiskovalcev pride v turisti\xc4\x8dni center.\n_START_SECTION_\nCenter za obiskovalce\n_START_PARAGRAPH_\nV devetdesetih letih je lokalna oblast grofije Clare za\xc4\x8dela razvojne na\xc4\x8drte, ki obiskovalcem omogo\xc4\x8dajo, da do\xc5\xbeivijo pe\xc4\x8dine brez pomembnih, vsiljivih, udobnih pripomo\xc4\x8dkov. V skladu s tem je bil sodoben center za obiskovalce, Cliffs of Moher Visitor Experience, vgrajen v pobo\xc4\x8dje, ki je bli\xc5\xbeje pe\xc4\x8dinam. Center naj bi bil okoljsko ob\xc4\x8dutljiv pri uporabi sistemov obnovljivih virov energije, vklju\xc4\x8dno z geotermalnim ogrevanjem in hlajenjem, son\xc4\x8dnimi plo\xc5\xa1\xc4\x8dami in recikliranjem odpadne vode ._NEWLINE_Center, vreden 32 milijonov EUR, je bil na\xc4\x8drtovan in zgrajen v 17 letih in bil uradno odprt februarja 2007. Razstave, tudi interaktivni mediji, predstavljajo geologijo, zgodovino, rastlinstvo in \xc5\xbeivalstvo klifov. Velik ve\xc4\x8dpredstavnostni zaslon prikazuje pe\xc4\x8dine s pti\xc4\x8dje perspektive in podvodne jame pod njimi. Na voljo sta tudi dve kavarni in ve\xc4\x8d trgovin.\n_START_SECTION_\nPriznanje\n_START_PARAGRAPH_\nTuristi\xc4\x8dni center (Cliffs of Moher Visitor Experience) je dobil nagrado Interpret Britain & Ireland Awards 2007, ki jo je podelila zveza za dedi\xc5\xa1\xc4\x8dino (Association of Heritage Interpretation, AHI). \xc4\x8ceprav je bila nagrada namenjena za razstavo Atlantic Edge, je zveza ocenila celoten center in lokacijo, center za obiskovalce naj bi bil "eden najbolj\xc5\xa1ih objektov, ki so jih sodniki videli kdaj koli."\n_START_SECTION_\nPregled\n_START_PARAGRAPH_\nUradna obalna pot ob Moherskih klifih je dolga 18 km, od Hag\'s Head do Doolina, mimo centra za obiskovalce in O\'Brienovega stolpa, s \xc4\x8dudovitim razgledom, tudi ob de\xc5\xbeju ali morski megli._NEWLINE_V bli\xc5\xbeini centra sta dve poti, uradna je malo varnej\xc5\xa1a, neuradna pot pa se pribli\xc5\xbea robu. Julija 2016 je bila tako imenovana Cliff Walk zunaj uradne trase za\xc4\x8dasno zaprta zaradi nevarnosti padcev. Ljudje so bili opozorjeni, naj ostanejo na uradni poti blizu roba pe\xc4\x8dine, namesto na neuradni prav ob robu._NEWLINE_Posebni izleti s plovili omogo\xc4\x8dajo turistom, da si ogledajo pe\xc4\x8dine z morske strani, lahko tudi z letali z letali\xc5\xa1\xc4\x8da Connemara.\n_START_SECTION_\nGeologija in narava\n_START_PARAGRAPH_\nPe\xc4\x8dine sestavljajo predvsem plasti skrilavca in pe\xc5\xa1\xc4\x8denjaka iz namurskega obdobja [22],  najstarej\xc5\xa1e kamnine so na dnu pe\xc4\x8dine. Mogo\xc4\x8de je videti 300 milijonov let stare re\xc4\x8dne kanale, ki tvorijo diskordanco (nevzporednost skladov zaradi tektonskih procesov) na dnu klifov._NEWLINE_Na vrhuncu sezone na skalah \xc5\xbeivi pribli\xc5\xbeno 30.000 parov ptic 20 vrst. [23] Med njimi so atlantski mormoni, ki \xc5\xbeivijo v velikih kolonijah v osamljenih predelih pe\xc4\x8dine, na majhnih otokih Goat Islands [23], in male njorke. To je pomembno obmo\xc4\x8dje ptic. [24]_NEWLINE_Vidim lahko vse, od sivih tjulnjev (Halichoerus grypus) do pliskavk, delfinov, \xc5\xa1\xc4\x8dukastih kitov (Balaenoptera acutorostrata) in morskih psov orjakov (Cetorhinus maximus), ob\xc4\x8dasno tudi opah (Lampris). Na kopnem so na\xc5\xa1li divje koze, lisice, jazbeca in irskega zajca skupaj z razli\xc4\x8dnimi pasmami goveda. _NEWLINE_Moherski klifi so sicer najbolj znani klifi Irske, ne pa najvi\xc5\xa1ji. Tako na primer klifi Slieve League v irski grofiji Donegal dose\xc5\xbeejo vi\xc5\xa1ino 601 m in klifi Croaghaun na otoku Achill v grofiji Mayo 664 m. Omenjeni klifi \xc5\xa1e niso turisti\xc4\x8dno razviti in so zato malo znani.\n_START_SECTION_\nV popularni kulturi\n_START_PARAGRAPH_\nMoherski klifi so znani iz \xc5\xa1tevilnih medijev, iz filmov, kot je  Princesa nevesta (The Princess Bride (1987) (za Klife norosti v tem filmu, Cliffs of Insanity), Harry Potter in princ me\xc5\xa1ane krvi (2009) in Prestopno leto (Leap Year) (2010). Klifi so omenjeni v filmu Martina Scorseseja Med \xc5\xbeivljenjem in smrtjo (1999) in v dokumentarcu iz leta 2008 Deskanje na valovih (Waveriders) kot lokacija velikega vala za deskanje, imenovanega Aileens. _NEWLINE_V glasbi so bili klifi prizori\xc5\xa1\xc4\x8de glasbenih videov skupin Maroon 5 Runaway!, Westlife My Love in pevca Richa Mullinsa The Color Green. Pepel pevke Dusty Springfield je bil raztresen po pe\xc4\x8dinah.'